Egliškiai (Klaipėda)
Egliškiai (arba Ėgliškiai) – kaimas šiaurės vakarinėje Klaipėdos rajono savivaldybės dalyje, 1 km į pietryčius nuo Kretingos ir 2 km į šiaurės rytus nuo Kretingalės, tarp kelio Kretinga–Triušiai, Danės kairiojo kranto slėnyje. Ėgliškių evangelikų liuteronų senosios kapinės (XVIII–XX a. vidurys). Buvusi rytinė kaimo dalis dabar yra Kretingos rajone. Kaime yra trys tvenkiniai – Ėgliškių rytinis tvenkinys, Ėgliškių šiaurinis tvenkinys ir Ėgliškių vakarinis tvenkinys. Kaimo šiauriniu pakraščiu praeina senasis Bajorų–Triušių–Klaipėdos kelias, už kurio prasideda Kretingos rajono savivaldybės Žalgirio seniūnijai priklausanti Ėgliškių dalis. Pakelėje stūkso senosios kaimo kapinės.